Un dra a c’hallomp merzout da gentañ : etre an div zanevell, n’eo ket cheñchet-krenn stad ar yezh. Digreskiñ a ra c’hoazh an niver a gomzerien, ha n’a ket buan a-walc’h emdroadur an deskadurezh divyezhek (peurgetket) evit cheñch penn d’ar vazh. Setu eo kadarnaet stad nec’hus an traoù hor boa deskrivet e 2002 dija. Un dra nevez ha pouezus-kenañ zo bet er bloavezhioù diwezhañ avat. Kreñvaet eo kalz engouestl politikel an aotrouniezhoù lec’hel. Daoust m’eo dister an emdroadur-se c’hoazh, e laka goanag da ziwanañ. Setu n’eo ket tonket d’ar yezh an amzer da zont teñval a oad en gortoz. Un isu all a c’hall bezañ c’hoazh, met o vezañ m’emaomp en ur c’hroashent, ar brezhoneg en deus ezhomm adalek bremañ eus engouestl mennet an holl evit mont gant an hent mat.